Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: 20/2002. (V. 16.) OGY határozat módosításáról*
Paragraph Index: 2869

b) A Kedvezményezett köteles: (i) a fenti a) albekezdésben hivatkozott nyilvántartásokat, számlákat és pénzügyi kimutatásokat, valamint a Speciális Számla nyilvántartásait és számláit minden egyes pénzügyi évben a Bank számára elfogadható ellenõrzési normáknak megfelelõen auditáltatni, amely eljárásokat a Bank számára elfogadható képzettséggel, tapasztalatokkal rendelkezõ és feladatmeghatározással ellátott független könyvvizsgálók alkalmaznak; (ii) amint rendelkezésre állnak, de legkésõbb a tárgyév végét követõ hat hónapon belül a Bank rendelkezésre bocsátani a fenti a) albekezdésben hivatkozott és a fentiek szerint auditált pénzügyi kimutatások hitelesített másolatait és a kimutatásokra, nyilvántartásokra és számlákra vonatkozó véleményt és a fent hivatkozott auditorok által készített beszámolót, a Bank által ésszerûen kért terjedelemben és részletezéssel; és (iii) a Bank által idõrõl idõre ésszerûen kért, a fenti nyilvántartásokra és számlákra, és azok vizsgálatára, valamint az érintett könyvvizsgálókra vonatkozó egyéb tájékoztatást a Bank rendelkezésére bocsátani.

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes